**Daniel Romanovskij**| Asmeniniai duomenys |
| --- |
| Gimimo data | 1996 m. birželio 19 d. (27 metai) |
| Gimimo vieta | Vilnius, Lietuva |
| Ūgis | 178 cm |
| Svoris | 66 kg |
| Klubai |
| Dabar žaidžia | Dinamo T'bilisi |
| **Pozicija** | vidurio saugas |
| Profesionalūs klubai\* |
| 2014–2018201620172018–201920192020–202120212022–20232024– | FK Žalgiris → FK Utenis *(skol.)*→ FC Stumbras *(skol.)*FK ZemunFK Kauno ŽalgirisFK Olimpik DonecʹkBangaFA ŠiauliaiTbilisio „Dinamo" | 24 00(4)13 00(3)16 00(3)06 00(1)27 00(3)21 00(1)13 00(1)70 0(18)05 00(1) |
| Nacionalinė komanda\*\* |
| 2015–20182018– | Lietuva Lietuva U-21Lietuva Lietuva | 21 0(2)12 0(0) |
| \* Skaičiuojama tik pasirodymai ir įvarčiai vietinėje lygoje Duomenys 2024 m. kovo 27 d..
\*\* Nacionalinės komandos pasirodymų irįvarčių duomenys 2024 m. kovo 27 d.. |

**Daniel Romanovskij** (g. 1996 m. birželio 19 d.) – Lietuvos futbolininkas, vidurio saugas. Kitados kviestas į visų amžiaus grupių rinktines. O 2018 m. debiutavo nacionalinėje Lietuvos vyrų rinktinėje.

### FK Žalgiris

„Žalgirio" klubo sistemoje išaugęs futbolininkas pagrindinėje „Žalgirio" komandoje debiutavo 2014 m. Iš viso A lyga pirmenybėse bei LFF taurės turnyre sužaidė 19 rungtynių ir pelnė 5 įvarčius.

2016 metus pradėjo „Žalgirio" gretose ir sezono pradžioje atstovavo pagrindinę „Žalgirio" komandą, tačiau įpusėjus sezonui liepos 1 d. buvo paskolintas „Uteniui".

2017 m. vasario 2 d. paskolintas „Stumbrui". Nuomos pagrindais rungtyniavo Kauno „Stumbro" komandoje pirmąją sezono pusę. 2017 m. liepos 14 d. „Žalgiris" nutarė susigražinti žaidėją. Sezoną baigė „Žalgirio" komandoje. 2017 m. gruodžio 21 d. pranešta, kad klubas pratęsė sutartį su futbolininku.

### FK Zemun

2018 m. liepos 30 d. persikėlė į Serbijos FK Zemun ekipą. Sezono pradžia Serbijoje klostėsi sėkmingai, bet po trenerių kaitos nebepatekdavo net į komandos paraišką varžyboms.

### FK Kauno Žalgiris

2019 m. vasario 26 d. pasirašė sutartį su Kauno „Žalgirio" klubu. 2019 m. A lygos sezone sužaidė 27 rungtynes ir pasižymėjo trimis įvarčiais.

### FK Olimpik

2020 m. sausio pabaigoje pasirašė dvejų metų sutartį su Donecko „Olimpik" klubu.

2021 m. pasirodė pranešimai apie tai, kad žaidėjas palieka klubą.

### FK Banga

2021 m. liepos 27 d. pranešta, kad naujuoju klubu tapo Gargždų „Banga". Debiutavo 2021 m. liepos 30 d. rungtynėse prieš Džiugą. Jose pasižymėjo tuo, kad prasižengė, o po to į susistumdymą įsivėlė varžovai. Teisėjas visiems incidento dalyviams parodė geltonas korteles: Romanovskiui, Milevui ir Mikai, kuriam tai buvo antra geltona ir jis buvo pašalintas iš aikštės. Gargždiškiai įgijo kiekybinę persvarą ir ja pasinaudojo. Po standartinės padėties Romanovskis galva pasiuntė link Bračkaus, kuris pelnė įvartį ir persvėrė rezultatą gargždiškių naudai (2:1).

2021 m. lapkričio 24 d. rungtynėse prieš FK Nevėžis pasižymėjo įvarčiu ir išlygino rezultatą (1:1), o, galiausiai, FK Banga nugalėjo varžovus rezultau 3-1.

### FA Šiauliai

2021 m. gruodžio mėn. pranešta, kad pasirašė sutartį su FA Šiauliai.

2022 m. kovo 6 d. debiutavo Šiaulių FA gretose A lygos rungtynėse prieš „Sūduvos" klubą, kurios baigėsi nulinėmis lygiosiomis.

2022 m. kovo 16 d. rungtynėse prieš „Jonavos" klubą pasižymėjo pelnydamas įvartį. Šiauliečiai nugalėjo varžovus rezultatu 3-0 ir pasiekė istorinę pergalę A lygoje.

2022 m. rugsėjo 17 d. rungtynėse prieš „Panevėžio" klubą smūgiu iš toli pelnė įvartį, o šiauliečiai namų stadione iškovojo pergalę minimaliu rezultatu 1:0.

2023 m. lapkričio 22 d. tapo žinoma, kad žaidėjas palieka klubą.

### FK Panevėžys

2023 m. lapkričio 22 d. oficiali Panevėžio klubo svetainė paskelbė, kad pasirašyta vienerių metų sutartis. Sutartyje buvo numatyta galimybė persikelti į užsienio klubą. Romanovskis pradėjo pasirengimą sezonui su panevėžiečiais ir sužaidė dvejas draugiškas rungtynes prieš Vilniaus BFA bei „Liepojos" klubais.

2024 m. sausio 19 d. tapo žinoma, kad futbolininkas išvyksta į užsienio klubą.

### Tbilisio „Dinamo"

2024 m. sezone rungtyniavo Tbilisio „Dinamo" (Gruzija). 2024 m. kovo 2 d. debiutavo Gruzijos aukščiausioje lygoje rungtynėse prieš FC Samgurali.

Statistika
----------

A lygos statistika

| Sezonas | Klubas | Rungtynės | Įvarčiai |
| --- | --- | --- | --- |
| **2015** | **FK Žalgiris** | 2 | 0 |
| **2015** | **FK Žalgiris** | 6 | 0 |
| **2016** | **FK Žalgiris** | 5 | 0 |
|  |  |  |  |
| **2016** | **FK Utenos Utenis** | 13 | 2 |
|  |  |  |  |
| **2017** | **FC Stumbras** | 16 | 3 |
|  |  |  |  |
| **2017** | **FK Žalgiris** | 6 | 0 |
| **2018** | **FK Žalgiris** | 5 | 0 |
|  |  |  |  |
| **2019** | **FK Kauno Žalgiris** | 18 | 2 |
|  |  |  |
| **2021** | **FK Banga** | 13 | 1 |
|  |  |  |
| **2022** | **FA Šiauliai** | 35 | 9 |
| **2023** | **FA Šiauliai** | 35 | 9 |
|

Spalvų reikšmės: 

     Ekipa žaidė A lygoje;
     Pirmos lygos ekipa;

Pasiekimai
----------

* 2015, 2017 m. LFF Supertaurės laimėtojas
* 2014, 2015 m. A lygos čempionas
* 2017 m. A lygos sidabro laimėtojas

Asmeniniai įvertinimai
* 2023 m. A lygos spalio lapkričio mėn. geriausias žaidėjas.
* Išrinktas į simbolinę 2023 m. A lygos žaidėjų rinktinę.

Karjera rinktinėse
------------------

Kitados rungtyniavo visose šalies jaunimo rinktinėse, buvo kviečiamas į U-21 rinktinę.

2018 m. debiutavo nacionalinėje rinktinėje.

Šaltiniai
---------

1. ↑  Lietuvos rinktinės žaidėjas: Daniel Romanovskij (karjera, statistika)
2. ↑
3. ↑
4. ↑
5. ↑  FK Banga oficiali svetainė pristato naujoką
6. ↑
7. ↑  sportas.lt naujienos: apie Bangos ir Džiugo rungtynes
8. ↑
9. ↑  15min.t: Romanovskij į Šiaulius
10. ↑  alyga.lt: 2022-03-06 Šiauliai 0-0 Sūduva
11. ↑  sportas.lt: 2022-03-06 Šiauliai 0-0 Sūduva
12. ↑  LF: 2022-03-06 Šiauliai 0-0 Sūduva
13. ↑  2022-03-16 Šiauliai 3-0 Jonava
14. ↑  (LF): 16-03-2022 ŠIAULIAI 3-0 JONAVA
15. ↑  sportas.lt: Istorinė Šiaulių FA pergalė
16. ↑  2022-09-17 Šiauliai v. Panevėžys (alyga.lt)
17. ↑  Šiauliai v. Panevėžys (pagal lietuvosfutbolas.lt)
18. ↑  Oficiali Šiaulių FA svetainė: naujienos
19. ↑
20. ↑
21. ↑  sportas.lt naujienos: Romanovskij keliasi į Gruziją
22. ↑  2024-03-02 Tbilisio „Dinamo" 2-0 Samgurali
23. ↑  Geriausias spalio–lapkričio mėnesių žaidėjas: D. Romanovskis
24. ↑  2023 m. simbolinė A lygos žaidėjų rinktinė

Nuorodos
--------

* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
* zalgiris.lt svetainė